Allen den, die disen brief an sehent oder hoͤrrent lesen, ✳ tuͦnt kunt ✳ wir, Cuͦnrat von Biedertal, ritter, ✳ und Ludwig von
Berkein, ein edelknecht, ✳ verjehen bed unvˀscheidenlich ✳ offenlich an disem brief ✳ fùr ùns un̄ ùnser erben ✳ un̄ alle ùnser nach komen,
daz wir vˀkoͧffent ✳ un̄ vˀkoͧffet hant ✳ un̄ ze koͧffenne hant gegeben ✳ recht un̄ redlich ✳ eines rechten koͧffes ✳ den erwirdigen, geistlichen froͧwen, ✳ der eptissin, froͧ Annan von Goldenberg, ✳ un̄ den closterfroͧwen gemeinlich ✳ des conventz ✳ der closterfroͧwen ✳ ze Kùngsvelt, ✳ gelegen in Costenzer bystum, ✳ vier mark geltz, ✳ die her Ruͦdolf Schalers, seligen, ritter, ✳ vō Basel ✳ phant schilling ✳ waz fùr vierzig mark
silbers ✳ vō ùnserm gnedigen herren ✳ herzog Lùpolt, seligen, von Oͤsterrich, ✳ als der hoͧbt brief wiset ✳ un̄ seit, ✳ der dar umb ✳ geben ist ✳ un̄ an
ùns von erbs wegen gevallen ist. ✳ die selben vorḡ₎ vier mark geltz ✳ man richten un̄ weren sol, ✳ als hie nach geschriben stat ✳ un̄ oͧch
der brief wiset un̄ seit, ✳ den Walther, selig, ✳ schulth̄ ze Sekingen ✳ un̄ vogt ze Baden ze den ziten waz, ✳ dar um geben het ✳ vō heissens
un̄ gebot wegen ✳ ùnsers gnedigen ✳ herren ✳ herzog ✳ Lùpoltz, seligen: ✳ drù phunt phennīg ✳ ze Elvingen von der meiien stùr ✳ un̄ drù
phunt phennīg ze Horneskon vō der herbstùr ✳ un̄ zwenzig stuk ✳ an korn ✳ vō den zinsen ze Vilingen ✳ un̄ ze Remingen ✳ mit mattē,
mit ackern, ✳ mit wun, mit weid, ✳ mit wasser, wasser rùns, ✳ mit aller zuͦ gehoͤrt, ✳ umb hundert phunt ✳ un̄ sechs phunt ✳ angster
phennīg, ✳ dero wir gar un̄ gentzklich gewert sint ✳ un̄ in ùnsern schinberen nutz komen un̄ bekert ✳ sint ✳ von den obgen̄ erwirdigen froͧwen, ✳ der eptssin ✳ un̄ dez conventz gemeinlich ✳ der closterfroͧwen ✳ ze Kùngsvelt. ✳ oͧch hant wir, die obgen̄ Cuͦnrat vō
Biedertal, ritter, ✳ un̄ Ludwig von Berkein der elter, ein edel knecht, ✳ gelopt un̄ oͧch loben, ✳ recht wer ze sinde ✳ fùr ùns un̄ ùnser erben ✳ des
vorḡ₎ phant schillings, ✳ als der obgen̄ hoͧpt brief ✳ un̄ des egen̄ Walthers, vogt, ✳ brief ✳ wisent un̄ sagent. ✳ die selben brief ✳ wir habent
gegeben ✳ un̄ in geantwùrtˀ den vorḡ₎ erwirdigen, geistlichen froͧwen, ✳ der eptissin ✳ un̄ den closterfroͧwen gemeinlich ✳ ze Kùngsvelt,
un̄ da wider niemer ze tuͤnde ✳ mit worten, mit werken, ✳ mit reten, mit geteten ✳ noch mit keinem artikel, er si geschriben oder ungeschriben, ✳ funden oder noch funden moͤcht werden, ✳ mit geistlichem ✳ oder weltlichem gericht ✳ oder aͧn gericht, ✳ da mitte wir oder ùnser
erben ✳ den obgen̄ erwirdigen ✳ froͧwen ✳ kein gebresten ✳ moͤcht bringen oder enphan ✳ an dem vorḡ₎ phant schilling ✳ un̄ oͧch koͧff, ✳ da
mitte sie gehindert oder beswert moͤchten werden, ✳ anͧ alle geverd. ✳ und des ze einem waren un̄ stetten urkùnd ✳ alr der vorgeschribner dingen, ✳ so hant wir, die obgen̄̄ Cuͦnrat von Biedertal, ritter, ✳ un̄ Ludwig von Berkein der elter, ✳ ein edel knecht, ✳ ùnser jetweder ✳ sin eigen insigel ✳ fùr ùns un̄ ùnser erben gehenket an disen brief, ✳ der geben ist ze Brugg in Ergoͤw, ✳ an dem nechsten
fritag vor sant Fridolini tag, ✳ do man zalt von gottes gebùrt ✳ drùzehen hundert ✳ jar, ✳ dar nach in dem sybenzigosten ✳ un̄
eim jar jar. ✳